Anthony Bailey

**Anthony Cowper Bailey** (født 5. januar 1933 i Portsmouth i England; død 13. mai 2020 i Harwich) var en britisk forfatter.

## Liv og virke
### Bakgrunn
Anthony Bailey ble i 1940 evakuert fra England til USA på grunn av den tyske invasjonsfare. Han var med en barnetransport, til Otto L. Spaeths familie i Dayton i Ohio. Hans foreldre forble i Storbritannia; faren Cowper Goldsmith Bailey som tjenestegjorde i British Army, hans hustru Phyllis Molony, og hans lillesøster Bridge likeså.

Spaeth var industrieier i Dayton, og kunstsamler. Anthony Bailey vokste opp med hans kunst rundt seg; i samlingen inngikk det malerier av blant annet Cezanne, Paul Gauguin og Edward Hopper.
 
Bailey vendte i 1944 tilbake til sin familie. Han gikk på forskjellige *Grammar School* i Haphshire og gjorde verneplikten i British Army i britisk Vestafrika. Fra 1952 studerte han historie på Merton College ved Oxford University. I 1955 dro han med støtte fra Spaeth til New York City og livnærte seg for en tid med leilighetsarbeide.

### Karriere
William Shawn engasjerte ham så som frittstående reporter i tidsskriftet The New Yorkers city-redaksjon; i kontoret ved siden av arbeidet John Updike, mom han knyttet et livslangt vennskap med. Bailey forble i 35 år fast ansatt redaktør, og skrev reportasjer, portretter, dikt og noveller, til intet mer falt ham inn, og Tina Brown i 1992 overtok sjefsstillingen i *New Yorker*. Bailey skrev også bidrag for New York Herald Tribune, The New York Times, The New Republic og Esquire, og i England for New Statesman, The Observer og Sunday Times.

I 1959 offentliggjorde Bailey sin første roman *Making Progress*, og i 1987 romaneb *Major André*. I alt ble det til 23 bøker, deriblant kunstbiografier om John Constable, J. M. W. Turner, Diego Velázquez, Jan Vermeer og (to ganger) Rembrandt. Han betegnet seg selv som en portrettør av kunstnere og steder (*painters and places*).

Bailey giftet seg i 1957 i England med britiske Margot Speight (fra Yorkshire i England), som han møtte på White Horse Tavern i Greenwich Village i New York. Ette flere år Manhattan flyttet de til Stonington i Connecticut, der de bodde i ti år, of fikk fire døtre: Liz, Annie, Katie og Rachel. I 1970 flyttet de til Greenwich i England, og senere til Mersea Island. De var seilere, og han skrev bøker om sine seilturer.

Etter at han brakk hoften i sitt hus på Mersea Island, ble han under sin pleieperiode smittet av koronaviruset, og døde av COVID-19-indiserte komplikasjoner.

## Verker i utvalg
* *Making Progress*. New York : Dial Press, 1959
* *The Mother Tongue*. New York : Macmillan, 1961
* *The Inside Passage*. New York : Macmillan, 1965
* *Through the Great City*. New York : Macmillan, 1967
* *The Thousand Dollar Yacht*. New York : Macmillan, 1968 ISBN 978-0-85036-459-0 
* *The Light in Holland*. New York : Knopf, 1970 
* *In the Village*. New York : Knopf, 1971 
* *A Concise History of the Low Countries*. New York : American Heritage, 1972
* *Rembrandt's House*. Houghton Mifflin & J.M.Dent 1978 ISBN 978-1-78076-924-0
* *Acts of Union – Reports on Ireland*. New York : Random House, 1980
* *America, Lost & Found. An English Boy's Wartime Adventures in the New World*. New York : Random House, 1981 ISBN 0-226-03455-0 (selvbiografisk)
* *Along the Edge of the Forest*. New York : Random House, 1983
* *England, First & Last*. New York : Random House, 1985 (selvbiografisk)
* *Spring Jaunts*. New York : Farrar Straus Giroux, 1986
* *Major André*. New York : Farrar Straus Giroux, 1987 ISBN 978-0-85635-795-4
* *The Outer Banks*. New York : Farrar Straus Giroux, 1989 ISBN 0-8078-4820-4
* *A Walk through Wales*. New York : HarperCollins, 1992
* *Responses to Rembrandt*. New York : Timken, 1994
* *The Coast of Summer*. New York : HarperCollins 1994 ISBN 978-1-57409-074-1
* *Standing in the sun: a life of J.M.W. Turner*. London : Sinclair Stevenson, 1997 ISBN 978-1-84976-192-5
* *A view of Delft : Vermeer then and now*. London : Pimlico, 2002 ISBN 0-7126-6472-6
* *John Constable: A Kingdom of His Own*. London : Vintage Books, 2007  ISBN 978-1-844-13833-3
* *Velázquez and The Surrender of Breda*. New York : Henry Holt, 2011 ISBN 978-0-8050-8835-9

## Referanser


## Eksterne lenker
*  
*  
* 
* ''Anthony Bailey'', Bidrag i New Yorker